Eizenštein Sergei

Sergei Eizenštein (, ; sünd. 10. (22.) viluku 1898, Rig, Lifländijan gubernii, Venäman imperii — kol. 11. uhoku 1948, Moskv, Venäman NFST, NSTÜ) oli nevondkundaline fil'miden režissör, scenarist, kinon teoretik, pedagog.

Tegi kar'jerad socialistižen realizman žanras vll 1924−1945. Venäman NFST:n čomamahtoiden arvostadud šingotai (1935). Kahten ezmäižen märan Stalinan nimed premijan laureat (1941, 1946). VGIK:an professor. Sai čomamahtontedon doktoran arvod vl 1939.

 Biografii 
Tuleban aigan mail'man tetab režissör oli sündnu Mihail Eizenštein-arhitektoran elokahaze pereheze. Kanz oli elokaz Julija-maman suren päluižen tagut. Vll 1907−1915 Sergei openui Rigan realižes školas. Kazvatajad eliba eriži vspäi 1908. Vll 1915−1917 Eizenštein oli Piterin Civiližiden inženeriden institutan openikaks. Vn 1918 keväz'kul Sergei ühtni Rusttaha Armijha i kaks' vot ajeli agitacižel jonusel Venäman lodehedme. Radoi Proletkul'tas, sid' Leningradan «Sevzapkino»-edheotandas. Režissöran aigaline «Potömkin-somuzlaiv»-fil'm (1925) oli satusekaz NSTÜ:s i verhiš maiš.

Vl 1934 Sergei nai, oti Pera Ataševa-režissörad i scenaristad akaks (todesine nimi oli Perl Moisejevna Fogel'man, 1900−1965). Ak vaumiči režissöran sädusiden kuz'tomašt kogodust i kaiči hänen arhivad.

 Fil'mografii režissöraks i scenaristaks 
 «Radonheitand» (1924,  vai Чертово гнездо, История стачки — Mecamehen peza, Radonheitandan istorii)
 «Reduku» (1927, Октябрь vai Десять дней, которые потрясли мир — Kümne rehkitajad mail'man päiväd)
 «Edhevanh i uz'» (1929, Старое и новое vai Генеральная линия — Päjono)
 «Bežin nit» (1935−1937, Бежин луг)
 «Aleksandr Nevalaine» (1938, Александр Невский)
 «Ivan Grazii» (1944−1946, Иван Грозный), 1. i 2. serijad, 3. serii jäi kesken

 Homaičendad 

Kategorii:NSTÜ:n režissörad
Kategorii:Režissörad kirjamišton mödhe
Kategorii:Personalijad kirjamišton mödhe
Kategorii:Sündnuded Righa